Ha ka jaka ia kajia, dro da ka lama bad ki dak China ha Ladakh
Rupang » Khubor » Ha ka jaka ia kajia, dro da ka lama bad ki dak China ha Ladakh
Jylliew 30, 2020 Khubor
New Delhi: Ki shipai China, ki la thoh da ki dak kiba heh bha, ha ka jaka, kaba don mynta ha ka jing ia knieh bad ka India bad kitei ki dei ki dak China lane ki dak mandarin bad kitei ki don ha syndah jong ka Pangong Lake jong ka Ladakh. Ym tang ki dak mandarin, hynrei ka don ruh ka map jong ka China, ba la dro ha katei ka jaka iaknieh.
Katei ka dei ka jaka, kaba la tip kum ka ‘Finger 4’ bad ka ‘Finger 5’ bad ka don ka jingheh, kaba 81 metre ka lynter bad nangta sa 25 metre ka pyngkiang bad lah ban iohi, da kaba suk da ka dur satellite.
Ha ki khyndiat sngi ba ladep, U Wang Hajiang, uba dei u heh duh jong ki shipai China ha Tibet, ula phah ai rong thymmai ia katei ka jingthoh bad ka map hi baroh kawei, katba kum ka rong ba la ju pyndonkam ha China.
Ka NDTV, kaba pynmih ia katei ka khubor, ka iathuh bad katei ka dei ka dr, kaba la ioh na Planet Labs bad ka pyni shuh shuh ia kiba bun bah ki shipai China ha katei ka jaka, kaba don ka jing ia kynad hapdeng ki ar kynhun ha u bnai Jymmang, ha kaba la shim ba ki don bun ki shipai India kiba mynsaw ha katei ka jaka ruh.
La iohi ia 186 tylli ki iing trep, ki jaka sah, ki iing jain bad kiwei kiba don ha katei ka thain hi baroh kawei, hajan katei ka pung Pangong bad nangta sa kaba bun ka jaka, kaba haduh 8 kilometre, kaba la pyn iasoh sha ka jaka jong ka China.
Mamata: Pynduh tang ki apps, kam pat biang, ai tyngeh ia ka China "Shisnem kynthih, yn sam khaw reshon ei ha West Bengal"